ANAF, Moise Guran, concertul de pian și IA
Postat la: 31.05.2024 | Scris de: ZIUA NEWS
0
Am citit pe Facebook un mesaj care m-a uns pe inimă. Moise Guran, în toată splendoarea lui de jurnalist economic de mare succes, a povestit cu umor ce a pățit la ANAF, încercând să depună un biet formular. Au curs apoi comentarii care m-au pus pe gânduri. Gânduri la pian.
Pe scurt, Moise Guran relatează în mesajul postat pe pagina sa de Facebook că doamna de la ANAF a refuzat să-i primească documentele, pe motiv că se făcuse ora 16.30, după care se încheie programul. La insistențele lui Guran, care a atenționat că a venit la 16.30 fix, nu după această oră, reprezentanta ANAF a răspuns sec: „Chem jandarmul să vă dea afară!". Făcând haz de necaz, celebrul jurnalist a conchis: „Jandarmul e de față, lângă ușă. Râde. Râd și io. Vin și mâine. Mai puțin împovărat de respect decât de taxe".
În comentarii, o altă doamnă, probabil tot de la ANAF, a intervenit furtunos, arătând că nu e corect ca angajații Fiscului să fie puși la zid pe motiv că refuză să stea peste program. „Știți ce înseamnă lucrul cu publicul? Sa asculte doamnele de acolo sute de oameni? Exista posibilitatea depunerii online la orice la Anaf....", a scris ea. Doamna are desigur dreptate. Programul e program. Că era fix, că era cu o secundă înainte sau după, n-avem de unde să știm. Problema este însă alta: atitudinea.
Pe Moise Guran îl știm cam toți. E departe de a părea scandalagiu. Probabil că, tocmai de aceea, până și pe jandarmul pus să-l zgornească pe jurnalist l-a umflat râsul auzind-o pe doamna de la ghișeu.
Dar și pe doamna de la ghișeu o știm cu toții. Fiecare are măcar o poveste în care apare. Puține dintre aceste povești sunt frumoase. Ele au în general în comun modul repezit și disprețuitor de a comunica al acestor persoane, pe care în realitate tot contribuabilii le plătesc și care nu ne fac o favoare stând de vorbă cu noi, ci își fac meseria. Primind în schimb salarii și sporuri.
Să rămânem însă oameni și să recunoaștem că lucrurile se văd întotdeauna altfel de dincolo de gard. Doamnele și domnii de la ANAF sunt probabil sincer exasperați de hoarde de neajutorați, care le tot cer îndrumare. Hoarde de incapabili, care nu sunt în stare să completeze o dată pe an o amărâtă de dare de seamă, pe motiv că, vezi Doamne, „îi depășește". Printre acești proști se numără medici, avocați, artiști ori profesori. Și după ce că se chinuie o grămadă cu completatul declarațiilor, le mai fac și greșite. Și iar îi pun la treabă pe sărmanii reprezentanți ai ANAF, care trebuie să piardă alt timp ca să-i verifice, să-i scuture bine, să-i facă să realizeze dimensiunea și implicațiile erorilor lor și să-i pună, desigur, la plată. Și uite așa a ajuns gândul să mă poarte la pian.
Pentru că și reprezentanții ANAF ar trebui să încerce, măcar de dragul exercițiului de imaginație, să privească lucrurile așa cum le vedem noi. Așadar, să ne închipuim că, măcar o dată pe an, ar putea și ANAF-ul să facă ceva pentru noi, plătitorii de taxe. Să ne onoreze cu un concert. În fața fiecărui angajat să fie așezată o partitură de pian, ca să ne cânte o piesă. Urmând să fie admonestat și taxat la fiecare notă greșită. Că doar ce mare lucru e să cânți și tu o dată pe an la pian după o partitură mereu nouă și surprinzătoare, cum sunt și reglementările statului? Ce mare lucru e să cânți și tu odată pe an la pian, chiar dacă ești la fel de lipsit de auz cum sunt mulți dintre contribuabili complet nepricepuți la matematică și contabilitate? Dar ca să nu ne ia plictiseala, ar fi minunat ca doamna de la ghișeu să nu ne cânte de fiecare dată numai la pian. Poate că la anul ne va cânta la vioară. Ca să învețe să se adapteze, la fel cum și noi învățăm, de voie, de nevoie, să ne adaptăm de la hârtie la mijloace electronice din ce în ce mai sofisticate.
Lăsând gluma la o parte, oare cum putem scăpa de această bătaie anuală de joc pe care o suportăm în raport cu ANAF-ul? O soluție ar putea fi inteligența artificială. Dacă tot o avem, poate că ar fi cazul să o punem la treabă. În fond, dacă un biet contribuabil de rând poate completa o declarație fiscală, cu siguranță că poate și IA. Informațiile necesare figurează deja în varii baze de date. Astfel, nu se mai supără nimeni: nici contribuabilul, nici angajatul ANAF. Care în sfârșit e liber să scape de munca obositoare la Fisc și să cotizeze la stat din privat.
Alina Olteanu
ULTIMA ORA
-
Condamnarea lui Trump - Rampă de lansare spre Casa Albă. Cresc șansele ca el să redevină președinte - donațiile pentru campanie au explodat!
Marii donatori republicani s-au raliat în spatele lui Donald Trump, promițând milioane de dolari pentru a-l susține pe „primul infractor condamnat" care candidează la președinția SUA, într-o zi tumultoasă pentru campania sa electorală.
-
S-a ales praful de "indestructibilile" tancuri Abrams: cele 31 de bucăți trimise în Ucraina de americani au fost deja pierdute!
În contextul războiului dintre Rusia și Ucraina, armura tancurilor Abrams furnizate de SUA cedează, deoarece au fost descoperite o serie de slăbiciuni, potrivit echipajelor ucrainene care lucrează la tancuri.
-
Picanteriile din Procesul Trump: Mărturia starului porno Stormy Daniels. Ce trebuie să demonstreze fostul presedinte SUA pentru a avea succes în apel
Apelul aproape sigur pe care Donald Trump îl va face la condamnarea sa istorică de la New York pentru acuzaţii de natură penală se va concentra probabil pe mărturia plină de picanterii a starului porno Stormy Daniels despre presupusa sa întâlnire sexuală cu fostul preşedinte american, precum şi pe teoria juridică inedită pe care procurorii au folosit-o în acest caz, sunt de părere experţii în drept consultaţi.
-
Scurtă istorie a arivismului omului propulsat în funcție de prietenul Baron Lamborghini
Motto: "Și de-al dracu ce eram, am scos capu-afară!" (cântec popular românesc). Cam de pe la începutul mileniului, Mircea Corbu spunea despre el că a trecut direct din mediul de afaceri în cel politic, în postura de angajat al societății Hidro Valea Prahovei, pe post de instalator.
-
A apărut al treilea denunțător al lui Coldea - Scheme ilegale cu criptomonede și amenințări
A apărut și un al treilea denunțător al generalului (r) SRI Florian Coldea. Mihai Fişcă, cel de-al treila denunțător, a explicat motivul pentru care a dus probe audio şi video la DNA.
-
Verdict: Vinovat! Ar mai putea Donald Trump să fie preşedinte? Ce variante are la dispoziție pentru a scăpa de închisoare
Donald Trump, primul fost președinte al SUA condamnat pentru o infracțiune, va rămâne liber până la pronunțarea sentinței pe 11 iulie. El ar putea evita închisoarea pentru falsificarea înregistrărilor contabile, o acțiune menită să ascundă o plată pentru tăcere către vedeta porno Stormy Daniels.
-
Cum s-a prăbușit legenda că plafonarea impusă de PSD dăunează economiei: energia și comerțul alimentar produc un record la cifra de afaceri
Energia și comerțul alimentar, domeniile în care PSD a plafonat prețurile și adaosurile comerciale, sunt și singurele din România în care firmele din Top 5 pe piață au o cifră de afaceri de peste 10 mld. lei (2 mld. euro).
-
"Rabla pentru tractoare", noua măsură cu care PSD sprijină fermierii : câte 20.000 de euro pentru dotarea cu utilaje agricole
Guvernul condus de Marcel Ciolacu a lansat, în premieră, programul „Rabla pentru tractoare", continuând astfel măsurile de susținere a producătorilor români și micilor fermieri. Micii fermieri vor putea primi până la 20.000 de euro, bani nerambursabili, pentru a-și achiziționa tractoare sau utilaje agricole. Scopul programului fiind acela de a ajuta fermierii români să își cumpere utilaje moderne și mai puțin poluante.
-
Primăria Capitalei, ultimatum de la Comisia Europeană pentru București: „niciodată poluarea din București nu a fost la nivelurile din prezent" (P)
Comisia Europeană a impus Bucureștiului elaborarea și adoptarea Planului Integrat de Calitate a Aerului până la cel târziu 30 octombrie 2024. Capitala condusă de Nicușor Dan este singurul oraș care încă nu are implementate măsurile impuse în urma condamnării Curții Europene de Justiție, din anul 2020, și riscă penalizări și chiar măsuri de infringement.
DIN CATEGORIE
- TOP CITITE
- TOP COMENTATE
- 1.Cine e Atlantic Council - ce-l premiază pe Iohannis în SUA - un afront la adresa românilor!
- 2.Războiul împotriva Omului!
- 3.Avertismentul teribil al lui Erdogan privind NATO
- 4.Iohannis regretă primirea la Casa Albă
- 5.Război pe teritoriul Transilvaniei. Viktor Orban, UDMR și Guvernul României, contra Miklos Banffy
- 6.Filiera Stat Paralel - Ambasada SUA!
- 7.Alo, PCR? Lăsați taxa pe Uter, interziceți terorizarea psihică a tinerilor
- 8.Nu vrem hub financiar, vrem operațiuni cu numerar. Se vrea reglementarea unei baze de date digitală totale
- 9.Sistemul Statului Paralel se zguduie puternic. Prima consecință va fi înfrângerea lui Nicușor Dan!
- 10.Legiunea Străină a plecat la război!